**Datum: 28.08.2024. SAOPŠTENJE ZA MEDIJE**

**m:tel nastavlja da daruje**

*Humanim aktivnostima i donacijama m:tel svakodnevno potvrđuje svoj odgovoran odnos prema zajednici.*

Pakete sa prehrambenim i higijenskim proizvodima za štićenike Kluba specijalnih sportova „Drina“ u Goraždu, predstavnici kompanije m:tel uručili su ovom klubu i ove godine. Paketi su namijenjeni porodicama u stanju socijalne potrebe, kako bi olakšao životne izazove s kojima se suočavaju štićenici Kluba.

U mjesecu avgustu, Dom zdravlja „Sveti Vračevi“ Čelinac otvorio je terensku ambulantu u Jošavci, a kompanija m:tel donirala je televizor za potrebe upravo ove novootvorene ambulante. Televizor će biti korišćen u svrhu informisanja pacijenata.

Kako bi se stvorili bolji uslovi za rad zaposlenih u Sindikalnoj podružnici policijske stanice Banja Luka, m:tel je donirao klima-uređaje koji su instalirani u prostorijama kancelarija policijske stanice Banja Luka - Centar.

Kao društveno odgovorna kompanija, pored konkretne pomoći pružene udruženjima koje okupljaju djecu i omladinu s poteškoćama u razvoju, te ambulantama, ali i svima kojima je pomoć potrebna, m:tel želi da motiviše i druge da se pridruže humanim aktivnostima poput ovih.

Ključne riječi: mtel, donacije, Goražde, humanitarni paketi, TV, ambulanta Jošavka, MUP RS klima-uređaji  
Izvor fotografije: m:tel